Til trods for at AaB's regnskaber foreløbigt viser et underskud på 8,5 millioner kroner, regner koncernen stadig med at komme ud af 2007 med et overskud i omegnen af 20-25 millioner kroner. Eneste forhindring for at kunne realisere overskuddet, er salget af den såkaldte etape II af de tidligere KMD-bygninger. Hovedkonklusionerne i AaB's regnskab for 3. kvartal 2007: - Aalborg Boldspilklub A/S (AaB) har i 3. kvartal 2007 realiseret et overskud på kr. 1,4 mio. før skat (EBT). - Resultatet før skat for perioden 1. januar - 30. september 2007 blev et underskud på kr. 8,5 mio. - Resultatet er i henhold til selskabets forventninger. - Omsætningen i perioden 1. januar til 30. september er realiseret med kr. 90,1 mio. Ses bort fra indtægt på salg af ejendom i 2006 er dette en stigning på kr. 24,6 mio. i forhold til samme periode af 2006 - en stigning på 38%. - De associerede selskaber Sport Nord A/S og 9000 Lux A/S bidrager i 3. kvartal 2007 med et positivt resultat på kr. 0,3 mio. - Efteråret 2007 har i fodbold været et af de bedste i AaB's historie med en topplacering i SAS Ligaen og deltagelse i UEFA Cuppens gruppespil. - Ishockey har ligeledes haft et meget tilfredsstillende efterår med en place-ring i toppen af ligaen samt kvalifikation til finalestævnet i den europæiske Continentel Cup. - Håndbold fået har en skidt start på sæsonen med en placering i den ned-re del af ligaen. - Renoveringen af bygningerne til AaB College - etape II på Hadsundvej 184 - er færdig og taget i brug. - For år 2007 forventes fortsat et overskud før skat på kr. 20 mio. til 25. mio. med den væsentlige forudsætning, at AaB fortsat forventer at sælge etape II på Hadsundvej i 2007. - Egenkapitalen andrager pr. 30. september 2007 kr. 127,1 mio.

Referat:
Det lykkedes AaB at komme ud af 3. kvartal med et overskud på 1,4 millioner kroner før skat. I de tre første kvartaler er der dog røde tal på bundlinjen.